വിവാഹം കഴിക്കണം,കോടതി കനിയണം റോബിന് വടക്കുംചേരിയുടെ ഹര്ജി ഇന്ന് സുപ്രീം കോടതി പരിഗണിക്കും കൊട്ടിയൂര് പീഡന കേസില് ശിക്ഷ അനുഭവിക്കുന്ന മുന് വൈദികന് റോബിന് വടക്കുംചേരി ജാമ്യം അനുവദിക്കണം എന്ന് ആവശ്യപ്പെട്ട് സുപ്രീം കോടതിയില് ഹര്ജി നല്കി. ഇരയായ പെണ്കുട്ടിയെ വിവാഹം കഴിക്കുന്നതിനാണ് ജാമ്യം അനുവദിക്കണമെന്ന ആവശ്യം ഉന്നയിക്കുന്നത്. ജസ്റ്റിസ്മാരായ വിനീത് ശരണ്, ദിനേശ് മഹേശ്വരി എന്നിവരടങ്ങിയ സുപ്രീം കോടതി ബെഞ്ച് ഇന്ന് ഹര്ജി പരിഗണിക്കും. റോബിന് വടക്കുംചേരിയെ വിവാഹം കഴിക്കാന് അനുമതി തേടി ഇരയും കഴിഞ്ഞ ദിവസം സുപ്രീം കോടതിയില് ഹര്ജി സമര്പ്പിച്ചിട്ടുണ്ട്. നാല് വയസ്സുള്ള മകനെ സ്കൂളില് ചേര്ക്കുമ്ബോള് അച്ഛന്റെ പേര് രേഖപെടുത്തുന്നതിന് വിവാഹം അനിവാര്യമാണെന്ന് വ്യക്തമാക്കിയാണ് ഇര സുപ്രീം കോടതിയെ സമീപിച്ചിരിക്കുന്നത്. ഈ ഹര്ജിയും ഇന്ന് പരിഗണിക്കുന്ന കേസുകളുടെ ലിസ്റ്റില് സുപ്രീം കോടതി ഉള്പ്പെടുത്തിയിട്ടുണ്ട്. വിവാഹത്തിനായി ജാമ്യം അനുവദിക്കണമെന്ന റോബിന് വടക്കുംചേരിയുടെ ആവശ്യം നേരത്തെ ഹൈക്കോടതി തള്ളിയിരുന്നു. ജാമ്യം അനുവദിക്കുന്നത് വിവാഹത്തിന് നേരിട്ടോ അല്ലാതെയോ നിയമാനുമതി നല്കുന്നതുപോലെയാകും. അതിനാല്, ഈ വിഷയത്തില് അഭിപ്രായമൊന്നും രേഖപ്പെടുത്താതെ അകന്നു നില്ക്കുയാണെന്നാണ് ഹൈക്കോടതി ജാമ്യ അപേക്ഷ തള്ളിക്കൊണ്ട് വ്യക്തമാക്കിയിരുന്നത്. ഇതിന് എതിരെയാണ് റോബിന് വടക്കുംചേരി സുപ്രീം കോടതിയെ സമീപിച്ചത്. കൊട്ടിയൂര് പീഡന കേസില് റോബിന് വടക്കുംചേരിക്ക് മൂന്ന് വകുപ്പുകളിലായി അറുപത് വര്ഷത്തെ കഠിനതടവ് ആണ് തലശേരി പോക്സോ കോടതി വിധിച്ചത്. എന്നാല് മൂന്ന് ശിക്ഷയും ഒരുമിച്ച് 20 വര്ഷത്തെ കഠിന തടവ് അനുഭവിച്ചാല് മതി. 2016 ലായിരുന്നു കേസിനാസ്പദമായ സംഭവം.കൊട്ടിയൂര് നീണ്ടുനോക്കി സെയിന്റ് സെബാസ്റ്റ്യന്സ് പള്ളി വികാരി ആയിരുന്ന റോബിന് വടക്കുംചേരി പള്ളിമേടയില് വെച്ച് പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്നാണ് കേസ്. 2017 ഫെബ്രുവരിയില് പെണ്കുട്ടി ഒരു കുഞ്ഞിന് ജന്മംനല്കിയിരുന്നു. തെറ്റുകള് ചെയ്ത ശേഷമാണ് പല വൈദികരും ആള്ത്താരയില് നിന്ന് പ്രസംഗിക്കുന്നതെന്ന് സിസ്റ്റര് ലൂസി കളപ്പുര. കഴിഞ്ഞ ദിവസം റിപ്പോര്ട്ടര് ടിവിയുടെ എഡിറ്റേഴ്സ് അവറിലാണ് സിസ്റ്റര് ലൂസി കത്തോലിക്കാ സഭക്കും വൈദികര്ക്കുമെതിരെ ആഞ്ഞടിച്ചത്. കൊട്ടിയൂര് പീഡന കേസില് ഇരയായ പെണ്കുട്ടിയെ വിവാഹം കഴിക്കാന് ജാമ്യം അനുവദിക്കണമെന്ന ഫാദര് റോബിന് വടക്കാഞ്ചേരിയുടെ ഹര്ജി സംബന്ധിച്ച ചര്ച്ചയിലായിരുന്നു സിസ്റ്റര് ലൂസിയുടെ വിമര്ശനം. സഭയും ഇടവകയും ഫാദര് റോബിന് വടക്കാഞ്ചേരിയെ സംരക്ഷിക്കുന്ന നിലപാട് ശരിയല്ലെന്നും അവര് പറഞ്ഞു. പല വൈദികരും തെറ്റുകള് ചെയ്ത ശേഷമാണ് ആള്ത്താരയില് നിന്ന് പ്രസംഗിക്കുന്നത്. അവര് തന്നെ വിശ്വാസികളെ കൊണ്ട് കുമ്ബസാരിപ്പിക്കുന്നു എന്നും സിസ്റ്റര് ലൂസി പറഞ്ഞു. തെറ്റുകളെ മൂടിവയ്ക്കരുത്. ശക്തമായ ഇടപെടലുണ്ടാവണം. കൊട്ടിയൂര് കേസില് ഡിഎന്എ ടെസ്റ്റ് നടത്തിയില്ലായിരുന്നു എങ്കില് റോബിന് പിടിക്കപ്പെടില്ല. മറ്റുള്ള പലരും ഇത്തരത്തില് രക്ഷപ്പെടുന്നുണ്ട്. ഡിഎന്എ ടെസ്റ്റ് നടന്നില്ലെങ്കില് ആ കുട്ടി പ്രസവിച്ചത് പോലും ആരും അറിയില്ലായിരുന്നു. 21 വയസ് മാത്രമാണ് ഇരയായ പെണ്കുട്ടിയ്ക്ക് ഇപ്പോഴുള്ളത്. ആ പെണ്കുട്ടിയെ ആണ് 56 വയസ്സുള്ള പ്രതി റോബിന് വിവാഹം കഴിക്കണമെന്ന് പറയുന്നത്. പതിനാറ് വയസ്സിലാണ് ആ കുട്ടിയ്ക്ക് എതിരായ അതിക്രമം ഉണ്ടായത്. അതേ ഇരയെയാണ് ഇപ്പോള് വിവാഹം ചെയ്യാന് അനുമതി തേടുന്നത്. എന്നാല് ഇരയായ പെണ്കുട്ടിയ്ക്ക് മാന്യമായി ജീവിക്കാനുള്ള സാഹചര്യം ഉണ്ടാക്കുകയാണ് വേണ്ടത്. മാന്യതയുണ്ടെങ്കില് അതാണ് കത്തോലിക്ക സഭയും മാനന്തവാടി രൂപതയുമെല്ലാം ചെയ്യേണ്ടിയിരുന്നത്. നീതി ബോധമുണ്ടെങ്കില് ആ പെണ്കുട്ടിയുടെ മാതാപിതാക്കളുടെ സ്ഥാനത്ത് നിന്നു കൊണ്ട് ചെയ്യേണ്ടത് അതാണ്. അല്ലാതെ ആ പെണ്കുട്ടിയെയും കുടുംബത്തെയും കെണിയില്പെടുത്തുക അല്ല വേണ്ടതെന്നും സിസ്റ്റര് ലൂസി ചൂണ്ടിക്കാട്ടി. റോബിന്റെ സ്വത്ത് മുഴുവന് ആ കുട്ടിയ്ക്ക് ലഭിക്കുന്ന നിലയുണ്ടാവണമെന്നും സിസ്റ്റര് ലൂസി വ്യക്തമാക്കുന്നു. കൊട്ടിയൂര് പീഡനക്കേസില് ബലാത്സംഗത്തിന് ഇരയായ പെണ്കുട്ടിയെ വിവാഹം കഴിക്കാന് അനുവദിക്കണമെന്ന് ആവശ്യപ്പെട്ട് റോബിന് വടക്കുംചേരിയും കഴിഞ്ഞ ദിവസം സുപ്രീംകോടതിയില് ഹര്ജി നല്കി. നേരത്തേ, പെണ്കുട്ടിയും സമാന ആവശ്യം ഉന്നയിച്ച് സുപ്രീം കോടതിയില് ഹര്ജി നല്കിയിരുന്നു. വിവാഹത്തിനായി ജാമ്യം അനുവദിക്കണമെന്നാണ് റോബിന് വടക്കുംചേരിയുടെ ആവശ്യം. ജസ്റ്റിസ് വിനീത് സരണ് അധ്യക്ഷനായ ബെഞ്ച് ഹര്ജി ഇന്ന് പരിഗണിക്കും. വിവാഹം കഴിക്കാനായി ഇടക്കാല ജാമ്യം അനുവദിക്കണമെന്ന റോബിന് വടക്കുംചേരിയുടെ ഹര്ജി ഹൈക്കോടതി തള്ളിയിരുന്നു. ഇതിന് പിന്നാലെയാണ് പെണ്കുട്ടിയും റോബിന് വടക്കുംചേരിയും സുപ്രീം കോടതിയെ സമീപിച്ചിരിക്കുന്നത്. കൊട്ടിയൂരില് പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയ കേസില് 20 വര്ഷം കഠിനതടവും മൂന്നുലക്ഷം രൂപ പിഴയുമാണ് തലശ്ശേരി പോക്സോ കോടതി ഫാദര് റോബിന് ശിക്ഷ വിധിച്ചിരിക്കുന്നത്. 2016 ലായിരുന്നു കേസിനാസ്പദമായ സംഭവം. കൊട്ടിയൂര് സെന്റ് സെബാസ്റ്റ്യന് പള്ളി വികാരി ആയിരിക്കെ പള്ളിയിലെത്തിയ പ്ലസ് വണ് വിദ്യാര്ത്ഥിയായ പെണ്കുട്ടിയെ റോബിന് പീഡിപ്പിക്കുകയായിരുന്നു. 2017 ലാണ് റോബിന് വടക്കുംചേരി അറസ്റ്റിലാകുന്നത്. പീഡനത്തിനിരയായ പെണ്കുട്ടി പ്രസവിച്ച കുഞ്ഞിനെ അനാഥാലയത്തിലേക്ക് മാറ്റുകയും വിവരം പുറത്തറിയാതിരിക്കാന് വൈദികന് പണം വാഗ്ദാനം ചെയ്യുകയും ചെയ്തിരുന്നു. എന്നാല് പെണ്കുട്ടിയുടെ അമ്മ പരാതിയുമായി രംഗത്തെത്തിയതോടെയാണ് വിവരം പുറംലോകമറിഞ്ഞത്. പെണ്കുട്ടി പ്രസവിച്ചത് ഫാദര് റോബിന് വടക്കുംചേരിയുടെ കുഞ്ഞിനെയാണെന്ന് പിന്നീട് ഡിഎന്എ പരിശോധനയിലൂടെ വ്യക്തമാകുകയും ചെയ്തിരുന്നു. കൊട്ടിയൂര് പീഡനക്കേസില് ഫാ. റോബിന് വടക്കുംചേരി അടക്കമുള്ളവര്ക്കെതിരെയുള്ള ആരോപണങ്ങള് അതീവ ഗൗരവമുള്ളതെന്ന് സുപ്രീംകോടതി നേരത്തേ നിരീക്ഷിച്ചിരുന്നതാണ്. കേസിലെ വിചാരണ സ്റ്റേ ചെയ്യണമെന്ന ആവശ്യം കോടതി നിരാകരിച്ചതാണ്. കൊട്ടിയൂര് പീഡന കേസിലെ വിചാരണ സ്റ്റേ ചെയ്യണമെന്ന് ആവശ്യപ്പെട്ട് പ്രതികളായ വയനാട് ചൈല്ഡ് വെല്ഫെയര് കമ്മിറ്റി മുന് ചെയര്മാന് ഫാ. ജോസഫ് തേരകവും, സിസ്റ്റര് ബെറ്റിയും നല്കിയ ഹര്ജി പരിഗണിക്കവെയായിരുന്നു സുപ്രീംകോടതിയുടെ പരാമര്ശം. വൈദികന് റോബിന് ഉള്പ്പടെയുള്ളവര്ക്കെതിരെ ഉയരുന്ന ആരോപണം അതീവ ഗൗരവമായി പരിശോധിക്കേണ്ടതാണെന്ന് കോടതി പറഞ്ഞു. ഈ സാഹചര്യത്തില് കേസിലെ വിചാരണ സ്റ്റേ ചെയ്യാനാകില്ല. അതേസമയം, വിചാരണ ആരംഭിക്കുന്നതിന് മുമ്ബ് ഹര്ജിക്കാരുടെ ഭാഗം പരിശോധിക്കാന് കോടതി തീരുമാനിച്ചിരുന്നു. കേസിലെ മുഖ്യ പ്രതിയായ ഫാ. റോബിനെ സഹായിക്കാന് രേഖകളില് തിരിമറി നടത്തിയതാണ് ഫാ. തേരകത്തിനെതിരെയുള്ള കുറ്റം. പീഡനത്തിനിരയായ പെണ്കുട്ടിയെ ശിശുക്ഷേമ സമിതിയില് പ്രവേശിപ്പിച്ചപ്പോള് പ്രായം 16 വയസ്സ് എന്നത് 18 വയസ്സാക്കി ഫാ. ജോസഫ് തേരകം എഴുതിച്ചേര്ത്തു. ഇത് നിസ്സാര കുറ്റമല്ലെന്ന് കോടതി നിരീക്ഷിച്ചു.